हाईस्कूल में सीतापुर की प्रियांशी, इंटर में महोबा के शुभ ने किया टॉप; लड़कियों का रिजल्ट ओवरऑल 10% बेहतर
Uttar Pradesh UPMSP Board Result 2023 - Follow UP 10th 12th Board Toppers List, Score Card And More On Dainik Bhaskar. माध्यमिक शिक्षा परिषद यानी यूपी बोर्ड आज हाईस्कूल और इंटरमीडिएट का रिजल्ट जारी करेगी। दोपहर 1.30 बजे यूपी बोर्ड मुख्यालय प्रयागराज से रिजल्ट जारी किया जाएगा।
उत्तर प्रदेश माध्यमिक शिक्षा बोर्ड (यूपी बोर्ड) ने मंगलवार को 10वीं और 12वीं कक्षा का रिजल्ट जारी कर दिया। 10वीं में कुल 89.78% स्टूडेंट्स पास हुए। छात्रों का पासिंग परसेंट 86.64%, जबकि छात्राओं का 93.34% रहा है। वहीं, 12वीं का कुल रिजल्ट 75.52% रहा है। इसमें 69.34% छात्र और 83% छात्राएं पास हुई हैं। दोनों परीक्षाओं में कुल 432 छात्र टॉप-10 में शुमार रहे हैं।
10वीं में सीतापुर की प्रियांशी सोनी ने टॉप किया। उन्होंने 600 में से 590 अंक हासिल किए। 12वीं में महोबा के शुभ छापरा ने टॉप किया। उन्होंने 500 में से 489 अंक हासिल किए। हाईस्कूल और इंटर, दोनों ही परीक्षाओं में लड़कियों ने बाजी मारी है। दोनों परीक्षाओं के ओवरऑल एवरेज में लड़कियों का रिजल्ट लड़कों से 10.18% आगे रहा।
हाईस्कूल में टॉप-10 में 179 स्टूडेंट्स 
अब इंटरमीडिएट की बात...
इंटर में छात्रों से 13.66% छात्राएं ज्यादा सफल
माध्यमिक शिक्षा मंत्री गुलाब देवी ने सफल छात्रों को दी बधाई 
माध्यमिक शिक्षा राज्यमंत्री (स्वतंत्र प्रभार) गुलाब देवी ने 10वीं और 12वीं परीक्षा में पास छात्रों और उनके पेरेंट्स को बधाई दी है। उन्होंने शिक्षकों का भी उत्साहवर्धन कर शुभकामना दी। उन्होंने ईश्वर से सभी सफल छात्र-छात्राओं के उज्ज्वल भविष्य की मंगलकामना की है। मेधावी छात्र-छात्राओं को विशेष रूप से बधाई दी और कहा कि इसी तरह कठिन परिश्रम कर आने वाली सभी परिक्षाओं में अपना सर्वोच्च प्रदर्शन करें।
अब सोमवार से शुरू होगी स्क्रूटनी
डॉ. महेंद्र देव ने बताया कि सोमवार के बाद स्क्रूटनी के आवेदन शुरू हो जाएंगे। किसी छात्र को लगता है कि उसके नंबर कम आए हैं तो वह स्क्रूटनी भर सकता है। 30 सालों में पहली बार हुआ है कि कोई पेपर लीक नहीं हुआ है। उत्तर पुस्तिकाओं पर में भी सिक्योरिटी के लिए पहली बार QR कोड लगाया गया था।
इसके अलावा, यूपी बोर्ड ने सभी रिजनल ऑफिस में अगले सप्ताह ग्रीवांस सेल शुरू कर देगी। यहां एप्लीकेशन देने पर टाइम के भीतर छात्रों की समस्याओं का निराकरण होगा। यूपी बोर्ड ने सीबीएसई और आईसीएसई की तुलना में पहले रिजल्ट जारी किया है। 10वीं और 12वीं बोर्ड स्टेट टॉपर को स्टेट लेवल पर और डिस्ट्रिक्ट टॉपर को जिला स्तर पर योगी सरकार द्वारा सम्मानित किया जाएगा।
भाजपा के पूर्व विधायक सेकंड डिविजन पास 
बरेली में भाजपा के पूर्व विधायक राजेश मिश्रा उर्फ पप्पू भरतौल सेकंड डिविजन पास हुए हैं। उनकी उम्र 55 साल है। उन्होंने इंटरमीडिएट का एग्जाम दिया था। पप्पू भरतौल को सोशलॉजी विषय में डिक्टेंशन मिली है। वहीं, 3 सब्जेक्ट्स में कम नंबर मिले हैं।
पूर्व विधायक का कहना है कि वह दोबारा कॉपी चेक कराएंगे। बता दें, पप्पू भरतौल 2017 के विधानसभा चुनाव में भाजपा के टिकट पर बिथरी चैनपुर से विधायक चुने गए थे। हालांकि, 2022 के विधानसभा चुनाव में पार्टी ने उन्हें टिकट नहीं दिया।
14 दिनों में चेक की गईं 3.19 करोड़ कॉपियां
माध्यमिक शिक्षा परिषद ने प्रदेश के 258 केंद्रों पर 3.19 करोड़ कॉपियों को 14 दिनों में चेक करने का रिकाॅर्ड बनाया है। इस बार कॉपियों को जांचने के लिए कुल 1,43,933 परीक्षक नियुक्त किए गए थे। तय समय सीमा से एक दिन पहले यानी 31 मार्च को मूल्यांकन कार्य पूरा कर लिया गया। हाईस्कूल और इंटर की कॉपियों के मूल्यांकन के लिए 18 मार्च से एक अप्रैल तक का समय निर्धारित किया गया था।
4 लाख से ज्यादा छात्रों ने छोड़ी थी बोर्ड परीक्षा
इस साल 4 लाख से ज्यादा छात्रों ने यूपी बोर्ड 10वीं और 12वी परीक्षा छोड़ी है। कुल 4,31,571 छात्रों में से कक्षा 10वीं के 2,08,953 और 12वीं क्लास के 2,22,618 छात्र यूपी बोर्ड परीक्षा में शामिल नहीं हुए।
इस लिंक पर देखें रिजल्ट
रिजल्ट जानने के लिए स्टूडेंट्स upmsp.edu.in की वेबसाइट पर जाकर उस लिंक पर क्लिक करें जहां UP Board UPMSP 10th, 12th Result 2023 लिखा हो। अपना रोल नंबर या पंजीकरण संख्या दर्ज करें। UP Board UPMSP 10th, 12th Result 2023 डाउनलोड करें।
ऐसे डाउनलोड होगा रोल नंबर
अब यूपी बोर्ड के आकड़ों से रिजल्ट पर एक नजर...
ये खबर भी पढ़ें
जो छात्र फेल हुए वह भी हो सकते हैं पास:जिन छात्रों को कम नंबर मिले वह 500 में बढ़वा सकते हैं
यूपी बोर्ड ने हाईस्कूल और इंटरमीडिएट का रिजल्ट जारी कर दिया है। इस बार 58 लाख 85 हजार 745 विद्यार्थियों ने नामांकन करवाया था। हाईस्कूल के 31 लाख 6 हजार 157 छात्रों में 25 लाख 70 हजार 987 विद्यार्थियों ने परीक्षा पास कर ली है। इंटरमीडिएट में 27 लाख 68 हजार 180 विद्यार्थियों ने नामांकन करवाया था। इसमें 19 लाख 41 हजार 717 विद्यार्थी पास हुए हैं। हाईस्कूल में सीतापुर की प्रियांशी सोनी ने 600 में 590 नंबर लाकर टॉप किया है। इंटरमीडिएट में महोबा के शुभ छापरा ने 500 में 489 नंबर लाकर टॉप किया है। पढ़ें पूरी खबर